แนวโน้มดัชนีเช้าขึ้นต่อตามต่างประเทศ
นักวิเคราะห์ประเมินดัชนีเช้าวันนี้ขึ้นต่อตามต่างประเทศ ลุ้นผลอียูซัมมิท,Window Dressing หนุน
28 มิ.ย. 2555

นักวิเคราะห์ประเมินดัชนีเช้าวันนี้ขึ้นต่อตามต่างประเทศ ลุ้นผลอียูซัมมิท,Window Dressing หนุน
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะแกว่งขยับขึ้นต่อเนื่องจากเมื่อวานที่ปิดค่อนข้างสูงในกรอบบนและวอลุ่มหนาแน่นขึ้น และเช้านี้ยังมีปัจจัยบวกจากตลาดต่างประเทศ โดยเฉพาะความคาดหวังเรื่องผลการประชุมอียูซัมมิทปลายสัปดาห์นี้ 
นอกจากนั้น ตลาดหุ้นไทยยังมีประเด็นเรื่องการทำ Window Dressing โดยให้แนวต้านวันนี้ที่ 1,175 จุด แนวรับ 1,150 จุด แนะเทรดดิ้ง เน้นหุ้นแบงก์ สื่อสาร และอสังหาฯ
"ตลาดต่างประเทศส่วนใหญ่บวกจากความคาดหวังผลการประชุมอียูซิมมิท และนโยบายผ่อนคลายของจีนในการกระตุ้นเศรษฐกิจ อย่างไรก็ตาม เป็นแค่ความหวังยังไม่มีอะไรที่เป็นแอคชั่นออกมา" นายเทิดศักดิ์ กล่าว